Ditt navn

Din adresse

Mottakers navn

Mottakers adresse Sted, Dato

**Bestridelse av avtalens gyldighet og påberopelse av angrerett**

Jeg har mottatt en faktura datert den ../../…. for kr. .

Jeg har ikke inngått noen bindende avtale med deres firma. Det følger av angrerettloven § 16 annet ledd og forbrukerdirektivet 2011/83/EU art. 8 nr. 2 at selger må tydeliggjøre for forbrukeren at bestillingen medfører en plikt til å betale. Dersom bestillingen gjøres ved å aktivere en knapp, skal knappen være merket på en lett leselig måte, for eksempel med «kjøp nå,» «bekreft nå» eller lignende.

Da det ikke fremgikk klart av bestillingsprosessen at jeg inngikk en avtale som innebar en betalingsplikt, og det på bestillingsknappen stod «send,» er lovens krav ikke oppfylt. Med dette bestrides avtalens gyldighet og deres krav på kr. …, jf. angrerettloven § 16 tredje ledd, jf. annet ledd.

I tillegg følger det av angrerettloven §21 og forbrukerkjøpsdirektivet 2011/83/EU art.9 at jeg har 14 dagers angrerett fra avtalen ble inngått. Selv om tjenesten er levert har jeg likevel angreretten i behold da jeg ikke har gitt uttrykkelig samtykke til å starte levering før angrefristens utløp og erkjent at angrefristen derved går tapt, jf. angrerettloven § 22 bokstav c. Jeg benytter meg derfor av angreretten.

Jeg ber på dette grunnlag at dere sletter min avtale og krediterer snarest mulig og senest innen ../../…..

Eventuelle fakturaer/purringer fra dere vil bli avvist. Dersom det allikevel blir sendt krav til meg, er dette et urettmessig, og følgelig omstridt krav. Omstridte krav skal ikke drives inn via inkasso. Det er brudd på inkassolovens §8.

Dere må dokumentere at det er inngått en gyldig avtale mellom meg og dere.

Dersom saken ikke avsluttes, vil saken sendes til ECC-nettverket for behandling. Eventuelle brudd på angrerettloven vil rapporteres til Forbrukerombudet for gjennomgang av selskapets markedsføring og rutiner ved avtaleinngåelse.

Deres skriftlige tilbakemelding sendes til meg, senest innen 14 dager fra dags dato.

Vennlig Hilsen